钦定古今图书集成/明伦汇编/氏族典/第455卷 > 宋𫄸
## 钦定古今图书集成/明伦汇编/氏族典/第455卷 > 宋𫄸

按《明外史宋𫄸传》：“𫄸字伯敬，商丘人。嘉靖三十八年
进士。授永平推官。擢御史，出视西关，按应天诸府。隆
庆改元，再按山西，擢顺天府丞。寻以右佥都御史巡
抚保定，迁南京户部右侍郎。召还部，进左，改督仓场。
吏部尚书杨巍去，以𫄸代之。巍在部不能正吏奸，且
遇事辄请命政府。𫄸绝请寄，奖廉抑贪，罪黠吏百馀”
人，于执政一无所关白。卒官，谥“庄敏。”